Nach öppä 2 Stund überlegä, hättä mir üs ändlech entschiedä dr Cotopaxi ds bestiegä. Vom nä Hotel us hei mir  Guide und Equipement wöuä buechä, doch das hett leider nid würklech klappet. Dr Guide vo Quito wär ersch ä Nacht später cho, und ds Equipement hättä mir o nid im Nationalpark säuber chönnä mietä. So hei mir haut das ganzä abblasä. No ä Nacht länger hei mir de nümme wöuä ir Chäuti verbringe und si drum no am glichä Tag dür Quito gfahre. Morn luegä mir üs dr Krater Pululahua und Mitad del Mundo a. Zum erschtä mau das Jahr schlafä mir wieder uf dr nördlechä Hemisphärä. Das hättä mir wöuä firä mit em nä feinä  Ässä, doch üsä blöd Chocher spinnt wieder mau komplett! Gset us, aus hätt dä stupid Coleman grad ganz dr Geischt ufgä :-( Neiiiiiiiii, gitts ja nid! Nid nur dr Chocher isch ds Hudus und ds Fätz, dr Compi geit jetz ou nümme. Mir si ds mitts im nä Film gsi, wo's plötzlech nur no hett gratteret...Feschtplatte im Eimer!!!! So näs Päch, scho dr zwöit Compi uf üserä Reis, wo nümme ds rettä isch!